Заряди магнитӣ

Заряди магнитӣ, барқаи магнитӣ — мафҳуми ёрирасоне, ки ҳангоми муҳосиботи майдонҳои магнитии статикӣ истифода мешавад (ба мафҳуми заряди электрӣ, ки майдони электрӣ ба вуҷуд меорад, шабоҳат дорад).

 Тавсиф 
Заряди магнитӣ бархилофи зарядҳои электрӣ дар асл мавҷуд нест, зеро тибқи назарияи классикии магнетизм майдони магнитӣ ғайр аз ҷараёни электрӣ манбаи махсус надорад. Фарзияи физики англис П. Дирак (1931) дар бораи дар табиат вуҷуд доштани заряди магнитӣ, ба истилоҳ монополи магнитӣ, дар таҷриба ҳанӯз собит нашудааст, вале кӯшишҳои муайян кардани он идома доранд. Барои ҷисмҳои магнитнок мафҳуми зичии ҳаҷмӣ (ρm) ва зичии сатҳӣ (σm)-ро дохил кардан мумкин аст. Зичиҳои заряди магнитӣ ρm ва / ё σm энергияи магнитию статикии магнетикро муайян мекунанд. Зичии ҳаҷмии заряди магнитӣ бо тақсимоти ғайриякҷинсаи магнитнокшавӣ аз рӯи ҳаҷми ҷисм ва зичии сатҳии заряди магнитӣ бо тағйирёбии ҷаҳишноки ташкилаи муқаррари (нормали)-и магнитнокшавӣ дар сатҳи магнетик алоқаманд мебошад. Мувофиқи ақидаи мавҷуда заряди магнитӣ дар сатҳҳо дуқабата ҷойгир мешавад ва дар онҳо ташкилаи муқаррарии магнитнокшавӣ якбора (ҷаҳишнок) тағйир меёбад, ба замми ин зарядҳои магнитии бунёдӣ (элементари)-и аломатҳояшон гуногун диполи магнитиро ташкил медиҳанд.	 
 Эзоҳ 

 Адабиёт